AKCIONI PLAN

ZA SPROVOĐENJE STRATEGIJE RAZVOJA I PODRŠKE INDUSTRIJI INFORMACIONIH TEHNOLOGIJA

 Akcionim planom za sprovođenje Strategije razvoja i podrške industriji informacionih tehnologija utvrđuju se mere i/ili aktivnosti za sprovođenje ove strategije koju je Vlada usvojila 8. marta 2013. godine („Službeni glasnik RS” broj 25/13).

 Akcioni plan je usmeren na jačanje ove industrije i podsticanju njenog rasta i razvoja. Jačanje industrijske strukture u sektoru informacionih oi komunikacionih tehnologija i njeno efikasnije uključivanje u savremene svetske tržišne tokove će se ostvariti uvođenjem sledećih mera:

* Podrška za IT preduzetništvo i startap projekte
* Poreske olakšice za softverske kompanije
* Podrška izvoznicima softverskih proizvoda i rešenja
* Unapređenje zakonskog okvira
* Unapređenje obrazovanja
* Promotivna kampanja.

Budući da IT industrija zahteva manja početka ulaganja za izlazak na svetsko tržište, a da je njena profitabilnost daleko veća, moguće je uz relativno mala ulaganja dovesti do uspostavljanja i jačanja tehnološkog startap ekosistema u Republici Srbiji, kao i jačanja IT klastera i tehnoloških inkubatora. Softverske kompanije, koje ulažu u istraživanje i razvoj, proizvode softverske proizvode i rešenja, ili čak i izvoze iste, potrebno je pomoći u vidu poreskih olakšica, unapređenja zakonskog okvira, finansijskih podsticaja, pružanja informacija ili povezivanjem sa inostranim partnerima radi jednostavnijeg i uspešnijeg poslovanja koje treba da rezultira u povećanom obimu poslovanja i zapošljavanja.

Imajući u vidu da informacione tehnologije već nekoliko decenija beleže najveće stope rasta u svetskoj ekonomiji i da je zbog toga broj novostvorenih radnih mesta u ovoj industriji sve veći, a uzevši u obzir kvalitetno tehničko obrazovanje koje naša zemlja ima u ovoj oblasti, Republika Srbija ima perspektivu za intenzivan razvoj ove industrije i proboj na svetsko tržište. Zbog toga je neophodno dodatno unaprediti obrazovanje i obučiti što veći broj mladih, ali i drugih nezaposlenih, lica za posao u IT struci, što se može ostvariti povećavanjem upisnih kvota na IT smerovima visokoškolskih ustanova, uvođenjem obaveznog informatičkog obrazovanja u osnovnim i srednjim školama i odgovarajućim kursevima za prekvalifikaciju.

Sprovođenje akcionog plana praćeno je odgovarajućom promotivnom kampanjom koja ima za cilj da podstakne mlade da se okrenu ovoj perspektivnoj industriji, kako bi Republika Srbija imala što veći broj stručnjaka, a i da predstave Republiku Srbiju na međunarodnim forumima kako bi se privukli strani investitori, koji bi te stručnjake i zaposlili.

|  |  |  |  |
| --- | --- | --- | --- |
| **Opis aktivnosti** | **Rok za realizaciju** | **Odgovorna institucija** | **Partneri** |
| **1. PODRŠKA ZA IT PREDUZETNIŠTVO I STARTAP PROJEKTE** |
| **Cilj 1.1:** Uspostavljanje i jačanje tehnološkog startap ekosistema u Republici Srbiji |
| *Aktivnost 1.1.1*: Donošenje Programa o rasporedu i korišćenju sredstava za podsticanje preduzetništva u informaciono-tehnološkoj delatnosti u 2013. godini  | maj 2013. | MFP |  MSUTT |
| *Aktivnost 1.11*: Raspisivanje javnog poziva za dodelu finansijskih podsticaja investitorima, koji nameravaju da ulože početni kapital u startap projekte | jun 2013. | SIEPA | MFP |
| *Aktivnost 1.1.2*: Raspisivanje javnog konkursa za dodelu sredstava predviđenih za obuku i umrežavanje IT preduzetnika | jun2013. | SIEPA | MFP |
| **Cilj 1.2**: Jačanje IT klastera i tehnoloških inkubatora |
| *Aktivnost 1.2.1*: Raspisivanje javnog poziva za finansijsku podršku tehnološkim inkubatorima i IT klasterima | septembar 2013. | MFP |  |
| *Aktivnost 1.2.2*: Raspisivanje javnog konkursa za dodelu prostora u tehnološkim parkovima pod beneficiranim uslovima zakupa za tehnološke inkubatore, zajedničke radne prostore i IT klastere | Beograd:septembar 2013.Niš, Novi Sad:do kraja 2015. | MPNMFP | MPN(JUP)MFP |
| **2. PORESKE OLAKŠICE ZA SOFTVERSKE KOMPANIJE** |
| **Cilj 2.1**: Pružanje podrške preduzećima koja ulažu u istraživanje i razvoj |
| *Aktivnost 2.1*: Utvrđivanje predloga izmena i dopuna Zakona o porezu na dobit pravnih lica | jun 2013. | VladaMFP |  |
| **Cilj 2.2**: Pružanje podrške preduzećima koja proizvode softverske proizvode i rešenja |
| *Aktivnost 2.2*: Utvrđivanje predloga izmena i dopuna propisa kojima se uređuju doprinosiza obavezno socijalno osiguranje |  jun 2013. | VladaMFP |  |
| **3. PODRŠKA IZVOZNICIMA SOFTVERSKIH PROIZVODA IREŠENJA** |
| **Cilj 3.1**: Pružanje podrške IT preduzećima koja izvoze sopstvene softverske proizvode i rešenja |
| *Aktivnost 3.1*: Podrška u vidu informacija o inostranim IT tržištima | do kraja 2013. | MSUTT | MSP |
| *Aktivnost 3.2*: Organizovanje prezentacija domaćih softverskih proizvoda i rešenja za ekonomske savetnike u ambasadama država ZND, Bliskog Istoka, Severne i Podsaharske Afrike | do kraja 2013. | MFPMSUTT | MSPIT klasteri |
| *Aktivnost 3.3*: Uvođenje novih instrumenata za finansiranje i osiguranje izvoza, prilagođenih IT industriji | do kraja 2013. | AOFI | MFP |
| **4. UNAPREĐENJE ZAKONSKOG OKVIRA** |
| **Cilj 4.1**: Stvaranje zakonskih pretpostavki za razvoj servisa za elektronska plaćanja, razmenu elektronskih računovodstvenih isprava i elektronsku komunikaciju građana i privrede sa državnim organima |
| *Aktivnost 4.1*: Utvrđivanje predloga Zakona o platnim uslugama | do kraja 2013. | NBS | MFP |
| *Aktivnost 4.2*: Utvrđivanje predloga Zakona o računovodstvu | jun 2013. | Vlada  | MFP |
| *Aktivnost 4.3*: Utvrđivanje predloga izmena i dopuna Zakona o republičkim administrativnim taksama | do kraja 2013. | Vlada  | MFP |
| *Aktivnost 4.4*: Utvrđivanje predloga izmena i dopuna propisa kojima bi se pojednostavilo poslovanje preduzetnika i samozaposlenih | do kraja 2013. | Vlada  | MFP |
| *Aktivnost 4.5*: Određivanje poreskih savetnika za pružanje odgovora na sve nejasnoće u vezi sa poslovanjem u oblasti IT | do kraja 2013. | Poreska uprava | MFP |
| *Aktivnost 4.6*: Sastavljanje liste prioriteta i iniciranje pregovora sa državama sa kojima Republika Srbija nema zaključen sporazum o izbegavanju dvostrukog oporezivanja, radi zaključivanja takvih sporazuma | do kraja 2015. | MFP | IT klasteri |
| *Aktivnost 4.7*: Izmena Pravilnika o radio-opremi i telekomunikacionoj terminalnoj opremi, radi obezbeđivanja pojednostavljene i ubrzane procedure za uvoz prototipa, uzoraka, mehaničkih i elektronskih delova, radio uređaja i sličnih komponenti koje se koriste za istraživanje i razvoj u obasti IT | do kraja 2013. | MSUTT | RATEL i drugi organi uključeni u sistem kontrole kvaliteta |
| **5. UNAPREĐENJE OBRAZOVANJA** |
| **Cilj 5.1**: Povećanje broja upisanih studenata na fakultete koji obrazuju potrebne stručnjake i prilagođavanje nastavnih programa kako bi se mladima omogućilo sticanje upotrebljivih i aktuelnih IT znanja i veština |
| *Aktivnost 5.1*: Povećanje upisnih kvota na IT smerovima visokoškolskih ustanova čiji je osnivač Republika Srbija | jun 2013. | MFPMPN |  |
| *Aktivnost 5.2*: Uvođenje obaveznog informatičkog obrazovanja u programe svih osnovnih i srednjih škola u Srbiji i prilagođavanje svih ostalih predmeta u smislu primene informatike ili potrebnih predznanja za informatiku |  mart 2015. | MPN | MSUTT |
| *Aktivnost 5.3*: Formiranje saveta za usklađivanje sa potrebama privrede i unapređenje obrazovanja u oblasti IT | do kraja 2013. | MPNMFPMSUTT | Predstavnici IT industrije |
| *Aktivnost 5.4*: Stavljanje na raspolaganje tehničkim fakultetima, čiji je osnivač država, dodatnog prostora i sredstava za tehničko opremanje, kao i ostalih neophodnih sredstava, radi povećanja broja studenata na IT smerovima | do kraja 2014. | Vlada MPN | Tehnički fakulteti čiji je osnivač Republika Srbija |
| *Aktivnost 5.5*: Analiza potreba za obukama nezaposlenih lica sa evidencije NSZ prema potrebama tržišta rada u IT sektoru i sastavljanje plana obuka | jun 2013. | MRZSPNSZ | MSUTT |
| **6. PROMOTIVNA KAMPANJA** |
| **Cilj 6.1**: Promocija novih mera podrške i srpske IT industrije  |
| *Aktivnost 6.1*: Predstavljanje Republike Srbije i mera za podršku IT industriji najvećim svetskim multinacionalnim kompanijama, uz podršku onih koje su već prisutne u našoj zemlji | do kraja 2013. | MFP | Predstavništva značajnih svetskih IT kompanija u Republici Srbiji i njihova poslovna udruženja |

**Korišćene skraćenice**

IT **–** informacione tehnologije

MFP – Ministarstvo finansija i privrede

SIEPA – Agencija za strana ulaganja i promociju izvoza

MPN – Ministarstvo prosvete, nauke i tehnološkog razvoja (Jedinica za upravljanje projektom)

MSUTT – Ministarstvo spoljne i unutrašnje trgovine i telekomunicakija

MSP – Ministarstvo spoljnih poslova

AOFI – Agencija za osiguranje i finansiranje izvoza

NBS – Narodna banka Srbije

MRZSP – Ministarstvo rada, zapošljavanja i socijalne politike

NSZ – Nacionalna služba za zapošljavanje

Na osnovu člana 43. stav 3. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12– US i 72/12), na predlog Ministarstva finansija i privrede,

Vlada donosi

ZAKLJUČAK

 1.Usvaja se Akcioni plan za sprovođenje Strategije razvoja i podrške industriji informacionih tehnologija, koji je sastavni deo ovog zaključka.

 2. Ovaj zaključak, radi realizacije, dostaviti Ministarstvu prosvete, nauke i tehnološkog razvoja koje će jedan primerak dostaviti Jedinici za upravljanje projektima, Ministarstvu spoljne i unutrašnje trgovine i telekomunikacija, Ministarstvu rada, zapošljavanja i socijalne politike koje će jedan primerak dostaviti Nacionalnoj službi za zapošljavanje, Ministarstvu spoljnih poslova, Ministarstvu finansija i privrede koje će po jedan primerak dostaviti Agenciji za strana ulaganja i promociju izvoza, Poreskoj upravi i Agenciji za osiguranje i finansiranje izvoza.

05 Broj

U Beogradu, 2013. godine

 VLADA

 PREDSEDNIK